1996R1831 — FI — 03.07.2006 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

KOMISSION ASETUS (EY) N:o 1831/96,

Muutettu:

No

▼B

KOMISSION ASETUS (EY) N:o 1831/96,

annettu 23 päivänä syyskuuta 1996,

GATTissa vahvistettujen yhteisön tariffikiintiöiden avaamisesta ja hallinnoinnista vuodesta 1996 alkaen tiettyjen hedelmien ja vihannesten sekä tiettyjen hedelmä- ja vihannesjalosteiden osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 ( 1 ) ja erityisesti sen 1 artiklan 1 kohdan,

ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 ( 2 ), sellaisena kuin se on viimeksi muutettuna komission asetuksella (EY) N:o 1363/95 ( 3 ), ja erityisesti sen 25 artiklan 1 kohdan,

ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 ( 4 ), sellaisena kuin se on viimeksi muutettuna komission asetuksella (EY) N:o 2314/95 ( 5 ), ja erityisesti sen 12 artiklan 1 kohdan,

ottaa huomioon Itävallan, Suomen ja Ruotsin Euroopan unioniin liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena yhteisön sovellettaviksi tulevien tullien vahvistamisesta 22 päivänä joulukuuta 1995 annetun asetuksen (EY) N:o 3093/95 ( 6 ) ja erityisesti sen 5 artiklan,

sekä katsoo, että

Maailman kauppajärjestössä yhteisö on tietyin edellytyksin sitoutunut avaamaan yhteisön tariffikiintiöitä alennetulla tullilla tietylle määrälle hedelmiä ja vihanneksia ja tietyille hedelmä- ja vihannesjalosteille,

osana kansainvälisten velvollisuuksiensa täytäntöönpanoa yhteisön on päätettävä tämän asetuksen liitteessä olevia tuotteita koskevien yhteisön kiintiöiden avaamisesta; olisi erityisesti taattava yhteisön toimijoiden tasavertainen ja jatkuva pääsy osallisiksi edellä mainituista kiintiöistä sekä näille kiintiöille vahvistettujen tullien keskeytymätön soveltaminen kaikkiin jäsenvaltioihin suuntautuvaan kyseisten tuotteiden tuontiin siihen asti, kun kiintiöt on käytetty loppuun; mikään ei kuitenkaan estä sitä, että näiden kiintiöiden yhteisen hallinnoinnin tehokkuuden varmistamiseksi jäsenvaltioille annetaan lupa lukea kiintiöihin tosiasiallisia tuonteja vastaavat tarvitsemansa määrät; tällainen hallinnointi edellyttää tiivistä yhteistyötä jäsenvaltioiden ja komission välillä, ja komission on erityisesti voitava seurata kiintiöiden täyttymistä ja ilmoitettava siitä jäsenvaltioille,

edellä mainituissa sopimuksissa määrätyt tariffikiintiöt on avattava vuodesta 1996 alkaen; lisäksi on tarpeen määrittää tämän asetuksen liitteessä määrättyjä kiintiöitä koskevista tariffietuisuuksista osalliseksi pääsyn erityiset edellytykset,

komissio on asetuksella (EY) N:o 858/96 ( 7 ) avannut osan GATTissa vahvistetuista yhteisön tariffikiintiöistä; selvyyden ja yksinkertaistamisen vuoksi tähän asetukseen olisi koottava kaikki hedelmiä ja vihanneksia sekä hedelmä- ja vihannesjalosteita koskevat kiintiöt; asetus (EY) N:o 858/96 on tämän vuoksi syytä kumota, ja

hedelmien ja vihannesten sekä hedelmä- ja vihannesjalosteiden hallintokomiteat eivät ole antaneet lausuntoa puheenjohtajansa asettamassa määräajassa,

ON ANTANUT TÄMÄN ASETUKSEN: